
Ministru kabineta rīkojums Nr. 447
Rīgā 2025. gada 23. jūlijā (prot. Nr. 29 46. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu 500 588 euro apmērā, tai skaitā: 
· 1.1. 31 220 euro biedrībai "Latvijas Florbola savienība", lai segtu izdevumus, kas saistīti ar Latvijas sieviešu florbola izlases dalību Pasaules čempionāta finālturnīrā no 2025. gada 6. līdz 14. decembrim Ostravā un Brno, Čehijā;
· 1.2. 52 195 euro biedrībai "Latvijas Nedzirdīgo sporta federācija", lai segtu izdevumus, kas saistīti ar Latvijas sportistu dalību 25. vasaras nedzirdīgo olimpiskajās spēlēs no 2025. gada 15. līdz 26. novembrim Tokijā, Japānā;
· 1.3. 337 893 euro biedrībai "Latvijas Basketbola savienība", lai segtu izdevumus, kas saistīti ar Latvijas vīriešu valstsvienības sagatavošanos 2025. gada Eiropas čempionāta finālturnīram;
· 1.4. 79 280 euro biedrībai "Latvijas Volejbola federācija", lai segtu izdevumus, kas saistīti ar Latvijas U16 vīriešu volejbola izlases sagatavošanos un dalību U16 Eiropas volejbola čempionāta finālturnīrā no 2025. gada 23. jūlija līdz 3. augustam Erevānā, Armēnijā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

